Ακανθαστέρας

Ο ακανθαστέρας (Acanthaster) είναι γένος από μεγάλους και δηλητηριώδεις αστερίες, το μοναδικό γένος στην ομώνυμη οικογένεια ακανθαστερίδες. Περιλαμβάνει κατά βάση δύο είδη, από τα οποία το γνωστότερο είναι ο «αστερίας - ακάνθινος στέφανος» (Acanthaster planci). Αμφότερα τα είδη είναι ιθαγενή κοραλλιογενών υφάλων στον Ινδικό και τον Ειρηνικό Ωκεανό, ιδίως στα παράλια των Φιλιππίνων. Συμβάλλουν στην υποβάθμιση των κοραλλιογενών υφάλων, επειδή αν είναι πολλοί καταναλώνουν μεγάλη ποσότητα ζωντανών κοραλλιών για τροφή.

Είδη
 Acanthaster brevispinus, Fisher, 1917
 Acanthaster planci (L., 1758)

Μερικές πηγές προσθέτουν και το είδος Acanthaster ellisi (Gray, 1840), αλλά αυτό θεωρείται πλέον υποείδος του A. planci στον ανατολικό Ειρηνικό Ωκεανό.

Πρόσφατες μοριακές έρευνες (Vogler et al., 2008) υποδεικνύουν ότι το Acanthaster planci είναι ένα «σύμπλεγμα» από έως και 4 διαφορετικά είδη, τα οποία δεν έχουν ακόμη περιγραφεί ξεχωριστά. Το 2017 οι Haszprunar, Vogler και WörheideGerhard Haszprunar, Catherine Vogler και Gert Wörheide: «Persistent Gaps of Knowledge for Naming and Distinguishing Multiple Species of Crown-of-Thorns-Seastar in the Acanthaster planci Species Complex», Diversity, 2017 (www.mdpi.com/1424-2818/9/2/22/pdf) πρότειναν τον διαχωρισμό του A. planci στα εξής είδη:

 Acanthaster planci (L., 1758), βόρειος Ινδικός Ωκεανός, πάντοτε με μοβ-μπλε και κόκκινο χρώμα
 Acanthaster mauritiensis, de Loriol, 1885, νότιος Ινδικός Ωκεανός
 Acanthaster solaris (Schreber, 1795), Ειρηνικός Ωκεανός (μέγιστο 23 βραχίονες)
 Acanthaster sp., ανώνυμο είδος της Ερυθράς Θάλασσας (μέγιστο 14 βραχίονες)

Παραπομπές

Πηγές
 Το λήμμα «ακανθαστήρ» στη Νέα Ελληνική Εγκυκλοπαίδεια «Χάρη Πάτση», τόμος 3, σελ. 226

Ακανθαστερας